Document ID: 31985R2442

*****
ΚΑΝΟΝΙΣΜΟΣ (ΕΟΚ) αριθ. 2442/85 ΤΗΣ ΕΠΙΤΡΟΠΗΣ
της 29ης Αυγούστου 1985
για την τροποποίηση του κανονισμού (ΕΟΚ) αριθ. 410/76 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1461/82 (2), και ιδίως το άρθρο 3 παράγραφος 3 πρώτο εδάφιο και το άρθρο 7 παράγραφος 4,
Εκτιμώντας:
ότι ο κανονισμός (ΕΟΚ) αριθ. 410/76 της Επιτροπής της 23ης Φεβρουαρίου 1976 περί καθορισμού των μεγίστων επιτρεπτών ποσοστών απωλειών βάρους κατά τον έλεγχο των εργασιών της εμπορικής επεξεργασίας και συσκευασίας του καπνού (3), όπως τροποποιήθηκε τελευταία από τον κανονισμό (ΕΟΚ) αριθ. 886/85 (4), προβλέπει, για κάθε ποικιλία καπνού, ένα μέγιστο επιτρεπτό ποσοστό απωλειών βάρους που χρησιμοποιείται κατά την εξακρίβωση της αντιστοιχίας των ποσοτήτων καπνού που τίθενται υπό έλεγχο με αυτές που εξέρχονται από τον έλεγχο αυτό·
ότι ο έλεγχος της αντιστοιχίας του βάρους, που διενεργείται κατά το τέλος των εργασιών εμπορικής επεξεργασιας και συσκευασίας των ποικιλιών που αναφέρονται υπό τον αύξοντα αριθμό 11 του παραρτήματος, αφήνει να φανεί ότι το μέγιστο ποσοστό απωλειών βάρους, που έχει καθορισθεί για τις εν λόγω ποικιλίες, είναι υπερβολικά υψηλό· ότι, κάτω από αυτές τις συνθήκες, είναι σκόπιμο να μειωθεί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ακατέργαστου Καπνού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 410/76, οι ενδείξεις που περιλαμβάνονται υπό τον αύξοντα αριθμό 11 αντικαθίστανται από τις ενδείξεις:
1.2.3 // // // // «Αύξων αριθμός
// Ποικιλίες
// Μέγιστο όριο
απωλειών βάρους
(σε ποσοστά του
καθαρού βάρους
καπνού σε φύλλα) (1) // // // // 11
// α) Forchheimer Havanna II c β) Nostrano del Brenta γ) Resistente 142
δ) Gojano // 22» // // //
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στον καπνό της συγκομιδής 1985 καθώς και για τις συγκομιδές των επομένων ετών.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Αυγούστου 1985.

Labels: 7
3
17